გილბერტ ნიუტონ ლუისი

გილბერტ ნიუტონ ლუისი (ინგლ. Gilbert Newton Lewis; დ. 23 გერგობათუთა, 1875, ვეიმაუტი, მასაჩუსეტსი, ააშ — ღ. 23 მელახი, 1946, ბერკლი, კალიფორნია, ააშ) — ამერიკალი ქიმიკოსი, კოვალენტური თეორიაშ დუმარსხუაფალი. გილბერტი ლუისიქ გიმირკვიუ ქიმიური თერმოდინამიკა, ფოტოქიმია,  იზოტოპიშ გორთუალა, კვანტური მექანიკა დო შხვ. გილბერტ ლუისიქ მიშეღჷ ტერმინი ფოტონი. გილბერტ ლუისიქ დოქტორიშ ხარისხი მიპალუ ჰარვარდიშ უნივერსიტეტის. ართ პერიოდის იგურუ გერმანიას დო ფილიპინეფს ხოლო. 1912 წანაშე ლუისი მუშენდჷ კალიფორნიაშ უნივერსიტეტის (ბერკლი), სოდეთ რდჷ ქიმიაშ კოლეჯიშ დეკანი. გილბერტ ლუისი რდჷ გიშარჩქინელი მენცარეფიშ დო ნობელიშ პრემიაშ ლაურეატეფიშ: გლენ თეოდორ სიბორგიშ, ჰაროლდ იურიშ, უილიამ ჯიოკიშ, მელვინ კალვინიშ მენტორი. გილბერტ ლუისი ნომინირაფილი რდჷ ნობელიშ პრემიაშა 41-შა, მარა პრემია დღას ვემუღებუ.

ლიტერატურა
 Coffey, Patrick (2008) Cathedrals of Science: The Personalities and Rivalries That Made Modern Chemistry. Oxford University Press. 

რესურსეფი ინტერნეტის
 National Academy of Sciences Biographical Memoir

კატეგორია:ამერიკალეფი
კატეგორია:ამერიკალი ქიმიკოსეფი
კატეგორია:დუნაბადი 1875
კატეგორია:ნაღურა 1946